**SMARTER – Susținerea Mediului Antreprenorial din România prin Tactici Economice Regionale**

 Beneficiarul proiectului este Universitatea Tehnică „Gheorghe Asachi” din Iași care își propune, conform ghidului de finanțare să contribuie la dezvoltarea mediului antreprenorial din Regiunea de Dezvoltare N-E.

 Proiectul își propune, în primă fază, formarea unui număr de 384 de persoane cu domiciliul într-unul dintre cele 6 județe din regiunea N-E (Iași, Vaslui, Botoșani, Suceava, Neamț și Bacău) în cadrul unui curs acreditat ANC pe tema Competențelor Antreprenoriale. Cursurile se vor desfășura la Iași începând cu data de 15.04.2018 iar participarea, cazarea, masa și transportul sunt gratuite fiind finanate în cadrul proiectului. Cursul are 40 de ore iar participanții pot opta pentru participare timp de o saptamână (luni-vineri) sau 2 weekend-uri consecutive (vineri-duminică). Se pot înscrie la curs persoane din regiunea N-E care să îndeplinească simultan următoarele condiții:

* vârstă minimă 18 ani
* examenul de bacalaureat promovat
* să se incadreze într-una din categoriile: persoane inactive, someri, persoane cu loc de muncă sau studenți
* să nu fie tineri NEETs (tineri cu vârsta între 16–24 de ani care nu urmează nici o formă de învățământ și nu au un loc de muncă)
* să intenționeze să înființeze o afacere nonagricolă în mediul urban.

La curs, participanții învață să își transpună ideea de afaceri într-un plan de afaceri, vor dobândi cunoștințe de personal branding, marketing, noțiuni financiar-contabile, managementul afacerii

După absolvirea cursului, participanții își pot înscrie planurile de afaceri într-o competiție de idei de afaceri la care, în urma evaluării dosarului, se vor finanța 47 de idei de afaceri cu suma maximă de aproximativ 33 500 Euro ( echivalentul a 156 000 lei).

Pentru înscrieri și informații suplimentare:

**E-mail: smarter@tuiasi.ro** **Web:** [**http://www.smarter.tuiasi.ro**](http://www.smarter.tuiasi.ro/)

**Facebook: [smarter.tuiasi](http://www.facebook.com/smarter.tuiasi)**

**Prezentarea proiectului:**

**VASLUI: 9.03.2018 ora 16:00, Hotel Racova**

**BÎRLAD: 9.03.2018 ora 19:00, Casa de Cultură**